Държавен вестник, бр. 77, 2018 г., стр. 39

БРОЙ  77	
Д Ъ Р Ж А В Е Н  В Е С Т Н И К 	
СТР.  39  
уреждане на тези задължения. Редът за изли­
зане на членовете от Банката и механизмът за 
изчисляване на взаимните задължения между 
Банката и Напускащия член се утвърждават от 
Съвета на управителите.
Напускащият член продължава да носи 
отговорност по преките си задължения пред 
Банката, възникнали към дата на прекратяване 
на членството (включително). Напускащият член 
също така продължава да бъде отговорен за ус­
ловните си задължения пред Банката дотогава, 
докато някаква част от заемите, инвестициите 
в уставния капитал или гаранциите, които са 
били договорени до момента, когато той е пре­
кратил членството си, остава неуредена; обаче 
не носи повече условни задължения по заеми и 
гаранции, отпуснати от Банката след прекратя­
ване на неговото членство, и не участва повече 
в доходите или разходите на Банката.
При уреждане на съответните отношения се 
отчита дяловото участие на Напускащия член 
във внесения уставен капитал на Банката.
Квотата на Напускащия член в записания 
уставен капитал на Банката увеличава нераз­
пределената част на записания уставен капитал 
на Банката. С решение на Съвета на управите­
лите съответната квота на Напускащия член 
на Банката може да бъде изцяло или частично 
разпределена между останалите членове и (или) 
новите членове на Банката.
Ресурси на Банката
Член 9
Ресурсите на Банката се създават за сметка 
на членските вноски в уставния капитал на 
Банката, привлечените средства във всякакви 
форми от членовете на Банката и на финансо­
вите пазари, прехвърляне на част от печалбата 
в резервния капитал и в собствените специални 
фондове на Банката.
Ресурсите на Банката се използват единствено 
за постигане на нейните цели и изпълнение на 
функциите, предвидени в този Устав.
Член 10
1. Записаният уставен капитал на Банката се 
състои от квоти, разпределени между членовете 
на Банката и, ако е приложимо, от неразпреде­
лената част на уставния капитал. Записаният 
уставен капитал на Банката се дели на внесен и, 
ако е приложимо, на невнесен уставен капитал.
2. Размерът на записания уставен капитал и 
разпределението на квотите в записания уставен 
капитал между членовете на Банката се опреде­
лят от Съвета на управителите. Изменението на 
квотите на членовете на Банката в записания 
уставен капитал се извършва по инициатива 
или при наличие на съгласие от съответния 
член на Банката.
3. Въз основа на решение на Съвета на упра­
вителите внесеният уставен капитал на Банката 
може да бъде увеличен в границите на невнесе­
ната квота по инициатива или при наличие на 
съгласие на члена на Банката, който извършва 
вноската в уставния капитал на Банката.
4. Невнесената част от разпределените между 
членове на Банката квоти формира капитала 
при поискване. За изпълнение на финансовите 
задължения на Банката Съветът на управите­
лите може да вземе решение за увеличение на 
внесения уставен капитал на Банката за сметка 
на вноските от всички членове на Банката, из­
вършвани пропорционално на дяловете им във 
внесения уставен капитал, но в границите на 
невнесените квоти на всеки член на Банката.
5. Средствата за плащане на уставния капитал 
на Банката се внасят в евро или в друга валута, 
определена по реда, установен от Съвета на 
управителите.
6. На член на Банката, който е внесъл вноската 
си в уставния капитал, се издава удостоверение 
от Банката, представляващо потвърждение за 
направената вноска с посочване на нейния размер.
Член 11
Банката формира резервен капитал, а също 
така може да създава собствени специални 
фондове. Резервният капитал и собствените 
специални фондове на Банката се създават за 
сметка на печалбата.
Член 12
В Банката могат да се създават специални 
фондове за сметка на ресурси на заинтересовани 
страни и организации.
Целите, размерите, условията и редът за 
създаване и функциониране на специалните 
фондове се определят със споразумения между 
заинтересованите страни, организации и Банката.
Член 13
По реда, определен от Съвета на директо­
рите, Банката може да привлича средства във 
всякаква валута чрез получаване на финансови 
и банкови кредити и заеми от националните и 
международните капиталови пазари, привличане 
на депозити, емитиране и предлагане на собствени 
ценни книжа и други финансови инструменти, 
както и във всякакви други форми.
Инвестиционна дейност
Член 14
Банката отпуска кредити в съответствие с 
целите и задачите, които се определят от стра­
тегията за развитие на Банката, утвърждавана 
от Съвета на управителите.
Банката отпуска кредити за сметка на собст­
вените и привлечените средства, участва заедно 
с други финансови и банкови организации в 
предоставянето на такива кредити.
При отпускане на кредити на организации, 
принадлежащи или контролирани от членове 
на Банката, Банката, при необходимост и след 
съгласуване със съответния член на Банката, 
може да получи от съответния член гаранции 
за изпълнението на задълженията на такава 
организация към Банката.
Отпускането на кредити от Банката на орга­
низации в отделните страни-членки се извършва 
със съгласието на упълномощените органи в 
съответната страна-членка.